L’Ermita de Sant Roc i de la Mare de Déu de la Cabeça obrirà les portes tots els dimecres
2025-07-24

És una autèntica joia cultural i social de Burjassot. Enclavada en l’icònic Pati de Les Sitges, l’Ermita de Sant Roc i de la Mare de Déu de la Cabeça és punt de trobada de les burjassoteres i els burjassotenses al llarg de l’any en multitud d’esdeveniments festius. I, a partir del dimecres 11 de gener, també ho serà per a totes aquelles persones que vulguen conéixer aquest racó tan especial de Burjassot.

De la mà de l’Associació Amics de Sant Roc, presidida per Jose María Alonso Suay, l’Ermita s’obrirà a totes les persones que desitgen descobrir-la tots els dimecres de 18.00 a 20.00 hores amb l’objectiu que, grans i menuts, contemplen la seua bellesa i coneguen un dels tresors del municipi. El correu de l’entitat és amicssantroc@gmail.com.

A més de posar en valor aquest espai tan emblemàtic de Burjassot per a tot aquell que vulga visitar-lo, des de Amics de Sant Roc també proposen a la resta d’entitats del poble, col·legis i col·lectius que el visiten, concertant una cita amb ells, que estaran encantats d’obrir les portes de l’Ermita.

L’entitat ha elaborat també un tríptic informatiu sobre l’Ermita que es donarà en les visites a la mateixa i que ajudarà, una mica més, a conéixer aquesta joia de Burjassot.